Document ID: 32002R1730

Kommissionens forordning (EF) nr. 1730/2002
af 30. september 2002
om gennemførelsesbestemmelser til Rådets forordning (EF) nr. 1408/2002 for så vidt angår indrømmelser i form af EF-toldkontingenter for visse rug- og havreprodukter fra Ungarn
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1408/2002 af 29. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(1), særlig artikel 1, stk. 3, og
ud fra følgende betragtninger:
(1) I henhold til forordning (EF) nr. 1408/2002 har EF for hvert produktionsår åbnet toldkontingenter med en toldsats på 0 % for henholdsvis 2000 t rug, rugmel, gryn og groft mel af rug samt pellets af rug og 1000 t havre, havremel, gryn og groft mel af havre samt pellets af havre.
(2) Ifølge artikel 2, stk. 1, i forordning (EF) nr. 1408/2002 skal disse toldkontingenter forvaltes i henhold til artikel 308a, 308b og 308c i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(2), senest ændret ved forordning (EF) nr. 444/2002(3). Det er ikke nødvendigt med yderligere gennemførelsesbestemmelser.
(3) Ifølge artikel 5 i forordning (EF) nr. 1408/2002 anvendes disse toldkontingenter fra ikrafttrædelsesdatoen for de gennemførelsesforanstaltninger, der er omhandlet i forordningens artikel 1, stk. 3. Af hensyn til retssikkerheden bør datoen for, hvornår kontingenterne åbnes, fastsættes.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Toldkontingenterne med løbenummer 09.5862 og 09.5864, der findes i bilag A b) til forordning (EF) nr. 1408/2002, åbnes. De forvaltes af Kommissionen i henhold til artikel 308a, 308b og 308c i forordning (EØF) nr. 2454/93.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. september 2002.

Labels: 3
18
17